Ouers, baba dood aangetref | Maroela Media
Ouers, baba dood aangetref
Die liggame van 'n ouerpaar en hul baba is Vrydagaand in hul huis in Iterileng naby Laudium in die weste van Pretoria gevind.
Konst. Tumisang Moloto, woordvoerder van die polisie, het aan Maroela Media gesê 'n familievriendin het by die gesin gaan kuier toe sy op die liggame afgekom het. Die polisie is net na 19:00 na die toneel ontbied.
Volgens Moloto het die pa en ma op die vloer in die huis gelê en is die liggaam van die baba in die slaapkamer aangetref. "Daar was geen sigbare beserings aan die liggame nie," het Moloto gesê. Hy het gesê die polisie kon ook geen tekens van 'n inbraak of rooftog vind nie.
Die oorsaak van die oorledenes se dood sal deur 'n nadoodse ondersoek bepaal word. 'n Geregtelike doodsondersoek word gedoen.
Een dood, nog een kritiek ná transitorooftog
Video: Mpumalanga se rondloperleeu gevind
Kon hul dalk nie vergas gewees het nie. Of een of ander giftige gas? Dit bly hartseer as n gesin (veral babatjie wat se lewe nog voorlê) so oonodig sterf…